Для Шаняўскога сельсавета характэрна вялікая колькасць малых населеных пунктаў. Так у шасці з іх пражывае да 10 жыхароў, а ў сямі — менш за 50 чалавек. Аб праблемах маланаселеных вёсак, і не толькі, гутарка карэспандэнта са старшынёй сельвыканкама С.І.Лапукам. — Сяргей Іванавіч, Вы лічыце, што жыхары аддаленых малых вёсак не адчуваюць сябе адзінокімі? — Ва ўсялякім разе, гэтыя вёскі заўсёды знаходзяцца ў полі нашага зроку. Работнікі сельвыканкама наведваюцца туды, гутараць з жыхарамі, каб даведацца пра іх патрэбы. Два разы на тыдзень прыязджае ў маланаселеныя вёскі аўталаўка, так што людзі могуць набыць і неабходныя прадукты харчавання, і гаспадарчыя тавары. Імкнемся падтрымліваць у належным стане дарогі: у цёплы перыяд года праводзіцца грэйдзіраванне, а зімой — ачыстк